OpenLLM-France/wikimedia huggingface dataset:
# Nomophila

Nomophila és un gènere d'arnes de la família Crambidae.

## Taxonomia

* Nomophila africana Munroe, 1973
* Nomophila albisignalis Hampson, 1913
* Nomophila brevispinalis Munroe, 1973
* Nomophila colombiana Munroe, 1973
* Nomophila corticalis (Walker, 1869)
* Nomophila distinctalis Munroe, 1973
* Nomophila helvolalis (Maassen, 1890)
* Nomophila heterospila (Meyrick, 1936)
* Nomophila incognita Viette, 1959
* Nomophila indistinctalis (Walker, 1863)
* Nomophila moluccana Pagenstecher, 1884
* Nomophila nearctica Munroe, 1973
* Nomophila noctuella (Denis & Schiffermüller, 1775)
* Nomophila triticalis Berg, 1875

## Former species

* Nomophila astigmalis Hampson, 1899

## Referències

* ↑ «GlobIZ search». Global Information System on Pyraloidea. [Consulta: 6 març 2019].
# Nitració

La nitració és un procés químic general per la introducció del grup funcional nitro dins un compost químic. L'aplicació dominant de la nitració és per produir nitrobenzà, el precursor del methilè difenil diisocianat. Les nitracions es fan servir per produir explosius, per exemple la conversió de la glicerina a nitroglicerina i la conversió del toluè a trinitrotoluè. Milions de tones de nitroaromàtics es produeixen cada any.

## Nitració aromàtica

Típicament les nitracions fan servir àcid nítric i àcid sulfúric mesclats.
Hi ha mecanismes alternatius.

## Ipsonitració

La ipsonitració ocorre amb clorurs d'aril. La frase va ser usada per Perrin i Skinner el 1971

## Referències

* ↑ Gerald Booth "Nitro Compounds, Aromatic" Ullmann's Encyclopedia of Industrial Chemistry, 2005, Wiley-VCH, Weinheim. doi:10.1002/14356007.a17_411
* ↑ John McMurry Organic Chemistry 2nd Ed.
* ↑ Esteves, P. M.; Carneiro, J. W. M.; Cardoso, S. P.; Barbosa, A. G. H.; Laali, K. K.; Rasul, G.; Prakash, G. K. S.; e Olah, G. A. «Unified Mechanism Concept of Electrophilic Aromatic Nitration Revisited: Convergence of Computational Results and Experimental Data». J. Am. Chem. Soc., 125, 16, 2003, pàg. 4836. DOI: 10.1021/ja021307w. PMID: 12696903.
* ↑ Queiroz, J. F.; Carneiro, J. W. M.; Sabino A. A.; Sparapan, R.; Eberlin, M. N.; Esteves, P. M. «Electrophilic Aromatic Nitration: Understanding Its Mechanism and Substituent Effects». J. Org. Chem., 71, 16, 2006, pàg. 6192. DOI: 10.1021/jo0609475. PMID: 16872205.
* ↑ 10.1002/anie.200906940
* ↑ |10.1021/ja00743a015

## Vegeu també

* Nitració de Menke
* Nitració de Zincke
# Níjnia Kutúzovka

Níjnia Kutúzovka (en (ucraïnès): Нижня Кутузовка, en rus: Нижняя Кутузовка, Níjniaia Kutúzovka) és un poble de la República Autònoma de Crimea a Ucraïna, que el 2014 tenia 976 habitants. Pertany al districte rural d'Aluixta.

## Referències

* ↑ «О внесении изменения в Решение Верховной Рады Автономной Республики Крым от 25 декабря 2003 года N 774-3/03 "Об установлении границ поселков Виноградный и Лазурное, сел Запрудное, Кипарисное, Лавровое, Нижнее Запрудное, Пушкино Маломаякского сельского совета (г. Алушта) Автономной Республики Крым"». Arxivat de l'original el 2015-12-22. [Consulta: 9 febrer 2016].
# Nombre de Blake

El nombre de Blake $(Bl)$ és un nombre adimensional que s'utilitza en la mecànica de fluids. S'utilitza per caracteritzar la relació entre les forces inercials i les forces viscoses d'un fluid en un llit de partícules. Correspon al nombre de Reynolds modificat per incorporar una característica dels llits de partícules.
Aquest número porta el nom de Frank C. Blake, químic estatunidenc. Però una altra font indica que aquest nombre hauria estat nomenat en honor de Henry William Blake, enginyer químic estatunidenc.
El nombre de Blake es defineix com:
    $Bl={\frac {v\;L_{c}\;\rho }{\mu \;(1-\epsilon )}}$
on:
   * v = velocitat
   * L$_c$ = longitud característica
   * ρ = massa volúmica del fluid
   * μ = viscositat dinàmica
   * ε = porositat del llit
La longitud característica normalment es defineix per la relació volum-superfície de les partícules.
Aquest número s'utilitza principalment per a la caracterització de les filtracions, i un nombre de Blake d'aproximadament 0,2 indica una filtració ràpida.

## Referències

* ↑ Matteson, Michael J; Matteson, Clyde Orr. Filtration (en anglès). CRC Press, 1987. ISBN 0824775821.
* ↑ Massey, Bernard Stanford. Measures in science and engineering: their expression, relation and interpretation (en anglès). Halsted Press, 1986. ISBN 0-85312-607-0.
* ↑ Hall, Carl W. Laws and Models: Science, Engineering and Technology (en anglès). Boca Raton: CRC Press, 2000. ISBN 84-493-2018-6.
* ↑ Ives, K. J «Rapid filtration» (en anglès). Water Research, 4 (3), 05-12-1969, pàg. 201-223. DOI: 10.1016/0043-1354(70)90068-0.
# Nombre de Bodenstein

El nombre de Bodenstein ($Bo$) és un nombre adimensional que s'utilitza per caracteritzar reactors tubulars. Representa la relació entre la transferència total i la transferència de difusió axial. Porta el nom de Max Bodenstein, un físic alemany.
El nombre de Bodenstein es defineix com:
    $Bo={\frac {L\;v}{D_{ax}}}$
on :
   * L = longitud del tub
   * v = velocitat del reactor
   * D$_{ax}$ = coeficient de dispersió axial
El coeficient de dispersió es pot calcular mitjançant la següent fórmula:
    $D_{ax}=D+{\frac {v^{2}\;{d_{tub}}^{2}}{192\;D}}$
on :
   * D = coeficient de difusió
   * v = velocitat del reactor
   * d$_{tub}$ = diàmetre del tub
A partir d'aquest coeficient de dispersió es pot calcular el nombre de Péclet corresponent i recuperar el nombre de Bodenstein.
    $Pe_{ax}={\frac {v\;d_{tub}}{D_{ax}}}=Bo\;{\frac {d_{tub}}{L}}$
El nombre de Bodenstein és, per tant, un cas particular del nombre de Péclet màssic i s'utilitza comunament en hidrodinàmica per caracteritzar el flux de reactors tipus pistó. Permet caracteritzar la idealitat d'aquest reactor i és un paràmetre important per a l'estudi de la distribució del temps de residència.
També es pot obtenir de forma experimental des de la distribució del temps de residència. Si s'accepta un sistema obert:
    $\sigma _{\theta }^{2}={\frac {\sigma ^{2}}{\tau ^{2}}}={\frac {2}{\mathit {Bo}}}+{\frac {8}{{\mathit {Bo}}^{2}}}$
on:
   * $\sigma _{\theta }^{2}$ = variància adimensional
   * $\sigma ^{2}$ = variància per temps de residència mitjà
   * $\tau$ = temps de residència hidrodinàmica
El nombre de Bodenstein tendeix a l'infinit quan el reactor tubular és ideal, és a dir, sense barrejar-se o difondre, i cap a 0 quan el reactor correspon a un reactor continu amb una barreja perfecta de la massa de reacció.

## Referències

* ↑ Wehner1, J. F; Wilhelm, R. H «Boundary conditions of flow reactor» (en anglès). Chemical Engineering Science, 6, 1956, pàg. 89. DOI: 10.1016/0009-2509(56)80014-6.
# Norðskáli

Norðskáli (pronunciat [ˈnoːɹˌskɔaːlɪ]) és una localitat situada a l'illa d'Eysturoy, a les illes Fèroe. Té una població de 323 habitants (2021) i forma part del municipi de Sunda. El seu nom en feroès significa "habitatge nord".
El pont Streymin, de 226 metres de llarg, creua l'estret de Sundini des de l'illa de Streymoy. El pont es troba entre Norðskáli i Oyri, en una localitat anomenada Oyrarbakki que, des que es va obrir el pont el 1976, ha vistcut un notable desenvolupament amb la construcció d'una gran escola, botigues i una oficina de correus, la més pròxima a Norðskáli. De 1964 a 1990 Norðskáli també va tenir la seva pròpia oficina de correus.
L'església del poble data de 1932, i les altres cases són majoritàriament recents.

## Referències

* ↑ «Statistics Faroe Islands» (en anglès).
* ↑ «Statistical Database» (en anglès). Arxivat de l'original el 2020-07-06. [Consulta: 4 agost 2019]. «Base de dades estadística de les Illes Fèroe»
* 1 2 Brandt, Don. More Stamps and Story of the Faroe Islands (en anglès). Tórshavn: Postverk Føroya, 2006, p. 38. ISBN 99918-3-191-6.
* ↑ «Oyrarbakki - Posta» (en feroès). posta.fo. Arxivat de l'original el 2018-06-01. [Consulta: 12 febrer 2019].
* ↑ «Església de Norðskáli» (en feroès). Església de les Illes Fèroe. Arxivat de l'original el 2015-09-24. [Consulta: 12 febrer 2019].

## Vegeu també

* Llista de municipis de les Illes Fèroe.
* Llista de túnels de les Illes Fèroe.
* Caça de balenes a les Illes Fèroe.

## Enllaços externs

* Web del municipi de Sunda.
# Osuna

Osuna és una localitat de la província de Sevilla, Andalusia, Espanya. L'any 2005 tenia 17.431 habitants. La seva extensió superficial és de 592 km² i té una densitat de 29,4 hab/km². Les seves coordenades geogràfiques són 37° 14′ N, 5° 06′ O. Està situada a una altitud de 282 metres i a 86 kilòmetres de la capital de la província, Sevilla.

## Persones il·lustres

* José Romero Jiménez (compositor) (1936-2000) pianista de flamenc i compositor musical.

## Demografia

Evolució demogràfica :
| 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 17.306 | 17.306 | 17.290 | 17.221 | 17.238 | 17.285 | 17.345 | 17.431 | 17.594 | 17.698 |

## Vegeu també

* Acròbata d'Osuna
# Ordre (informàtica)

En informàtica, una ordre és una directiva o instrucció que l'usuari proporciona al sistema, des de la línia d'ordres o directament cridant al programa, el qual generalment està contingut en un arxiu executable.
Viccionari
# Olaf III de Noruega

Olaf III de Noruega (v. 1050 - 1093), conegut també com a Olaf Haraldsson (fill de Harald) i Olaf Kyrre (el pacífic o el silenciós), va ser rei de Noruega des de 1067 fins a la seva mort el 1093.

## Biografia

Fill del rei Harald Hardråde i Tora Torbergsdatter, Olaf va participar en la campanya del seu pare contra el regne d'Anglaterra. Possiblement lluités al seu costat a la batalla de Stamford Bridge, en la que Harald va morir posant fi definitivament al control viking a Anglaterra.
El 1067 Olaf va tornar a Noruega on el seu germà gran Magne II compartí el regne amb ell. Amb la mort de Magne el 1069, Olaf va esdevenir el rei de Noruega en solitari.
Olaf va millorar les relacions amb el papat i fundà noves diòcesis i esglésies. Va acordar la pau amb Guillem el Conqueridor d'Anglaterra i amb Svend Estidsen de Dinamarca, i es va casar amb Ingerid, filla del segon. El matrimoni no produí descendència i a la seva mort el 1093 a Håkeby, aparegueren dos candidats al tron enfrontats: el seu fill bastard Magne el Descalç i el seu nebot Haakon Magnusson (fill de Magne II).

## Llegat

Durant el regnat d'Olaf Noruega va gaudir d'un extens període de pau. Va ser el primer rei noruec que va aprendre a llegir i escriure. Consolidà el poder reial, introduí l'organització gremial, i va posar per escrit les lleis noruegues.
Segons la tradició Olaf va ser el fundador de la ciutat de Bergen, l'any 1070.
Vers l'any 1225, Snorri Sturluson va escriure una saga sobre Olaf al Heimskringla, la crònica dels reis noruecs.

## Avantpassats

| 4. Sigurd Syr Halfdansson | 4. Sigurd Syr Halfdansson | 4. Sigurd Syr Halfdansson | 4. Sigurd Syr Halfdansson | | | | |
| | | | 2. Harald Hardrada | 2. Harald Hardrada | 2. Harald Hardrada | 2. Harald Hardrada | | | | |
| | | | | | | | 5. Åsta Gudbrandsdatter | 5. Åsta Gudbrandsdatter | 5. Åsta Gudbrandsdatter | 5. Åsta Gudbrandsdatter |
| | | | | | | | | | | | 1. Olaf III | 1. Olaf III | 1. Olaf III | 1. Olaf III | | |
| | | | | | | | | | | | | | | | 6. Torberg Arnesson | 6. Torberg Arnesson | 6. Torberg Arnesson | 6. Torberg Arnesson |
| | | | | | | | | | | | | | | | | | | | 3. Tora Torbergsdatter | 3. Tora Torbergsdatter | 3. Tora Torbergsdatter | 3. Tora Torbergsdatter |
# Ogurja Ada

Ogurja Ada (de vegades també escrit "Ogurga") és l'illa més gran tant del Turkmenistan, com de la mar Càspia. L'illa d'Ogurja també és àmpliament coneguda pel seu nom rus Ogurchinskiy (Ostrov Ogurchinskiy).
L'illa no té assentaments permanents a causa de la manca d'aigua dolça.

## Geografia

Ogurja és una illa deserta que es troba no gaire lluny de la costa al sud-est del mar Càspi. Es troba a 17 km al SSO de l'extrem sud de la península de Txeleken. Administrativament, Ogurja Ada pertany a la província de Balkan (turcman: Balkan Welaýaty) de Turkmenistan.
Ogurja Ada és molt llarga i estreta. Te una orientació nord-sud, amb una longitud de 42 km i una amplada màxima d'1,5 km. Està formada per dunes de sorra baixes, majoritàriament cobertes d'herba i matolls. L'extrem nord, que abans era una massa compacta, es va dividir en illots més petits per l'acció de les ones.

## Història

La forma de l'illa s'assembla a un cogombre, tot i que el nom en si prové del nom de la zona d'Ogurja a la regió de Txeleken, coneguda des del 1392 com a un assentament de la tribu turcomana baixmedieval Ogurdzhali (lit. "gent aclaparadora", "lladres del mar").
Entre els segles XV i XVII, Ogurja va ser un refugi de pirates i viatgers. El naturalista rus Grigori Karelin va visitar l'illa el 1836 i va defensar la seva utilització com a reserva natural marítima i com a ruta de transport d'oli i sal fins a la costa persa.
Durant l'època soviètica, l'estada a l'illa estava severament restringida i va ser una colònia de leprosos.
Es poden trobar relíquies de la seva història per tota l'illa.

## Ecologia

Habiten l'illa les foques del mar Caspi (Pusa caspica) i aus marines variades. Després de ser posada sota protecció, la gasela deTurkmenistan, que estava amenaçada d'extinció, va ser reassentada a l'illa; la seva dieta és herba i arbustos de creixement baix.
Ogurja Ada forma part de la Reserva Natural de Hazar de Turkmenistan.

## Referències

* ↑ «Ogurja Ada» (en anglès). GeoNames. [Consulta: 22 novembre 2023].
* ↑ «Mapa antic de l'illa» (en anglès). Vintage Views. Arxivat de l'original el 2008-08-21. [Consulta: 22 novembre 2023].
* ↑ Ataniyazov, 1988.
* 1 2 3 «Ostrov Gurchin, Turkmenistan» (en rus). gurchiny.narod.ru/. Arxivat de l'original el 2008-08-21. [Consulta: 22 novembre 2023].
* ↑ «Hazar State Nature Reserve» (en anglès). UNESCO. [Consulta: 22 novembre 2023].

## Bibliografia

* Ataniyazov. Diccionario de etnónimos turcomanos. , Editorial , 1988, S. Словарь туркменских этнонимов - Diccionari d'etnònims turkmans (en rus). Aixkhabad: Ylym, 1988.
# Omox lupus

Omox lupus és una espècie de peix de la família dels blènnids i de l'ordre dels perciformes.

## Reproducció

És ovípar.

## Hàbitat

És un peix marí de clima tropical i associat als esculls de corall que viu entre 0-1 m de fondària.

## Distribució geogràfica

Es troba a Papua Nova Guinea.

## Referències

* ↑ Breder, C.M. i D.E. Rosen, 1966. Modes of reproduction in fishes. T.F.H. Publications, Neptune City (Estats Units). 941 p.
* 1 2 FishBase (anglès)
* ↑ Kailola, P.J., 1987. The fishes of Papua New Guinea. A revised and annotated checklist. Vol. 1. Myxinidae to Synbranchidae. Research Bulletin Núm. 41. Department of Fisheries and Marine Resources, Port Moresby, Papua Nova Guinea. 194 p.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Hardy, J.D. Jr., 2003. Coral reef fish species. NOAA\National Oceanographic Data Center. NODC Coral Reef Data and Information Management System. Estats Units. 537 p.
* Helfman, G.; Collette, B.; Facey, D. The Diversity of Fishes (en anglès). Wiley, 1997. ISBN 978-0-86542-256-8.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Springer, V.G., 1986. Blenniidae. p. 742-755. A M.M. Smith i P.C. Heemstra (editors) Smiths' sea fishes. Springer-Verlag, Berlín.
* Springer, V.: Blennies. Planes 214-217 a W.N. Eschmeyer, J. R. Paxton, editors. Encyclopedia of Fishes – 2a edició, San Diego, Califòrnia: Academic Press. Any 1994.
* Wheeler, A.: The World Encyclopedia of Fishes, 2a edició, Londres: Macdonald. Any 1985.

## Enllaços externs

* AQUATAB
# Organização da Mulher Moçambicana

Organização da Mulher Moçambicana (OMM) és una organització feminista de Moçambic, establerta el 16 de març de 1973 com a secció femenina del Frelimo per l'aleshores president Samora Machel.
El socialista-marxista Front d'Alliberament de Moçambic (FRELIMO) havia lluitat en la guerra per la independència de l'Àfrica Oriental Portuguesa contra la imatge existent en aquest moment de les dones i a favor la igualtat de gènere. Una icona de la lluita d'alliberament de la dona era Josina Machel, combatent de la resistència, feminista i segona esposa del President del FRELIMO Samora Machel. Després de la seva mort el 7 d'abril de 1971 Machel va declarar aquesta jornada Dia de la Dona de Moçambic. Dos anys més tard, el 16 de març de 1973, Machel va fundar l'Organização da Mulher Moçambicana com a secció femenina del FRELIMO:
| « | A Organização da Mulher Moçambicana que se constitui surge na estrutura da FRELIMO como um novo braço da nossa Revolução que deve atingir as largas massas de mulheres que até agora se conservavam à margem do processo de transformação que tem lugar na nossa Pátria. É a Organização da Mulher Moçambicana que deve trazer para a luta pela emancipação da Mulher e para a luta revolucionária, os milhões de mulheres do nosso País. | » |
L'organització era vista com un enllaç entre el partit i el poble. Fins a la data, l'OMM és una de les organitzacions més importants de la societat de Moçambic. Tot i la democratització de Moçambic des de 1992 i la separació teòrica entre l'Estat i el partit, l'OMM ha estat acusada a causa de la seva història de la seva superposició en els governs del Frelimo des de 1975. Nombroses ministres dels governs anteriors han ocupat diversos càrrecs en l'OMM.

## Referències

* 1 2 3 Uric Raul Mandequisse. «Grito por uma Organização da Mulher Moçambicana!». Olho do Cidadão. Arxivat de l'original el 2015-02-15. [Consulta: 4 gener 2017].
* ↑ Signe Arnfred «Women in Mozambique: Gender Struggle and Gender Politics». Review of African Political Economy, No. 41, Socialism, Democracy and Popular Struggles (Sep., 1988), pp. 5-16.
# Organoalumínic

Els organoalumínics són compostos organometàl·lics que es caracteritzen pel fet que tenen un o més enllaços carboni-alumini.

## Història

El primer organoalumínic aïllat va ser el Et3Al2I3 l'any 1859 però no va ser fins al 1950 quan van cobrar certa importància degut al procés Ziegler per sintetitzar trialquilalumini usat per la catàlisi de polimerització d'olefines.

## Estructura i enllaç

Els compostos d'organoalumini contenen l'alumini en el seu estat d'oxidació +3. Tot i que la seva reactivitat es fa a través dels monòmers, aquests compostos els trobem com a dímers degut a l'elevat caràcter polaritzant de l'alumini. Com que té molta càrrega o una mida petita, no se sent prou estable i deixa orbitals buits de manera que prefereix fer enllaços deficients en electrons anomenats enllaços a 3 centres i 2 electrons. En funció de la naturalesa dels grup R dels organoalumnínics Al2R6, hi ha una preferència per establir el dimer a través dels enllaços deficients en electrons.

## Síntesi
### Transmetal·lació

2AlCl3 + 6RLi → Al2R6 + 6LiCl
2Al + 3R2Hg → Al2R6 + 3Hg

### Inserció

2AlH3 + 6 RCH=CH2 → RCH2CH2)6Al2
En general, pel que fa a la inserció d'alquens en enllaç Al-H, tenen preferència d'inserit aquelles olefines que estiguin menys impedides estèricament.

## Reactivitat

A la imatge mostrada podem veure tot un seguit de reaccions que esdevenen els organoalumínics
# Karine Silla

Karine Silla, nascuda el 6 de juliol de 1965 a Dakar (Senegal), és una actriu, guionista, directora i escriptora francesa.

## Biografia

Karine Silla és l'esposa de l'actor suís Vincent Pérez. Té quatre fills: Roxane Depardieu (nascuda el 28 de gener de 1992), que va tenir de la seva relació anterior amb Gérard Depardieu, i de la unió amb Vincent Pérez van néixer: Iman (nascuda el 2 de maig de 1999) i els bessons Pablo i Tess (nascuts el 2003). Karine Silla és germana de la productora Virginie Silla.
El décembre 2023, va ser signant de la polèmica campanya "N'effacez pas Gérard Depardieu" (No esborreu Gérard Depardieu) dirigida en particular a la defensa de la presumpció d'innocència de Gérard Depardieu, aleshores acusat de violació, agressió sexual i assetjament sexual.

## Filmografia
### Actriu
#### Cinema

* 1988: Sanguines de Christian François
* 1990: Jean Galmot, aventurer d'Alain Maline : Adrienne Cernis
* 1997: Amor i confusions de Patrick Braoudé : Lili
* 1998: Paraules d'amor (La parola amore esiste) de Mimmo Calopresti
* 2000: Marry Me de Harriet Marin: Isabelle
* 2002: Angel Skin de Vincent Pérez: Laura
* 2003: És més fàcil per a un camell... per Valeria Bruni Tedeschi: Celine
* 2003: Me César, 10 anys i mig, 1m39 de Richard Berry: la mare de Morgan
* 2009: Em trobaràs a faltar d'Amanda Sthers: Jeanne
* 2022: Els ametllers de Valeria Bruni-Tedeschi: un jurat de les audiències

#### Curtmetratges

* 1995: Mai sol amb tu de Valérie Blier
* 1999: Res a dir de Vincent Pérez
* 2022: Gameos de Noham Edje: la mare de Paul

#### Televisió
##### Sèries de televisió

* 1992-1998: Les Cordiers, jutge i policia: Amelie
* 1997: Una dona de blanc d'Aline Issermann: Lili

##### Pel·lícules de televisió

* 1997: El judici de Salomó de Florence Strauss
* 1997: Miracle a El Dorado de Philippe Niang: Lola
* 1998: Bebè robat de Florence Strauss

### Realitzadora
#### Cinema

* 2011: Un petó de papallona
* 2013: Santa Claus és africà

### Guionista
#### Cinema

* 2002: Angel Skin de Vincent Pérez
* 2011: Un petó de papallona
* 2013: Santa Claus és africà
* 2023: Una qüestió d'honor

#### Curtmetratges

* 1999: Res a dir

## Publicacions

* Monsieur is dead, París, Éditions Plon, 2014, 228 p.ISBN 978-2-259-22746-9
* Al voltant del sol, París, Éditions Plon, 2016, 282 p.ISBN 978-2-259-24352-0
* L'absent de Nadal, L'Observatoire, 2017 ,ISBN 9791032900741
* Aline i els homes de guerra, L'Observatoire, 2020 ,ISBN 9791032908464

## Notes i referències

* ↑ Gala
* ↑ «Accusé de violences sexuelles : Une tribune de soutien à Gérard Depardieu qui crée le malaise.». L'indépendant, 26-12-2023. [Consulta: 28 desembre 2023].
* ↑ Radio Canada, La réalisatrice Karine Silla et l'acteur Vincent Perez seront au FFM

## Enllaços externs

* Silla/ Karine Silla a Internet Movie Database (anglès)
# Koixekhabl

Koixekhabl - Кошехабль (rus) - és un aül de la República d'Adiguèsia, a Rússia. Es troba a la vora del riu Labà, a 50 km al nord-est de Maikop, la capital de la república. De l'altra banda del riu hi ha la ciutat de Kurgàninsk, del krai de Krasnodar.

## Història

Fou fundat pels cabardis el 1868. En un principi la vila s'anomenava Anzauri. Els primers habitants vivien a la regió boscosa de l'stanitsa Mikhàïlovski, a la vora dreta del riu Labà. Els canvis en el curs d'aquest riu feren que s'assentessin en un altre emplaçament, que finalment s'enfrontà als mateixos problemes, per la qual cosa la vila de Labinski decidí el 1868 assentar-los a la vora esquerra del Labà.
Hi ha dues teories sobre l'origen del topònim Koixekhabl. Khabl en circassià significa "barri" o "veïnatge", i koixe podria referir-se a "moure's" o "traslladar-se".
# Junitoïta

La junitoïta és un mineral de la classe dels silicats. Rep el seu nom del mineralogista i cristal·lògraf japonès Jun Ito (1926-1978), de la Universitat de Chicago, als Estats Units.

## Característiques

La junitoïta és un sorosilicat de fórmula química CaZn₂Si₂O₇·H₂O. Cristal·litza en el sistema ortoròmbic. La seva duresa a l'escala de Mohs és 4,5.
Segons la classificació de Nickel-Strunz, la junitoïta pertany a «09.BD: Estructures de sorosilicats (dímers); grups Si₂O₇, amb anions addicionals; cations en coordinació tetraèdrica [4] o major» juntament amb els següents minerals: bertrandita, hemimorfita, axinita-(Fe), axinita-(Mg), axinita-(Mn), tinzenita, vistepita, boralsilita i werdingita.

## Formació i jaciments

Va ser descoberta l'any 1976 a la mina Christmas, al districte de Banner del comtat de Gila (Arizona, Estats Units), on sol trobar-se associada a altres minerals com: xonotlita, tirolita, esfalerita, esmectita, kinoïta, calcita i apofil·lita.

## Referències

* ↑ «Junitoite» (en anglès). Mindat. [Consulta: 25 octubre 2016].